દિલ્હી-એનસીઆરમાં સુપ્રિમ કોર્ટનાં આદેશની બરાબર મજાક ઉડાવી છે. લોકોએ દિવાળીની રાતે બરાબર જામીને ફટાકડા ફોડ્યાં છે. અનેક જગ્યાઓથી મળેલી ફરિયાદ પર દિલ્હી પોલીસે કાર્યવાહી કરતા ઉત્તર પશ્ચિમ દિલ્હીમાં 140 કિ.ગ્રા. ફટાકડાઓ જપ્ત કર્યા અને 57 મામલાઓ દાખલ કર્યા છે. આ સિવાય, 200 કિ.ગ્રા ફટાકડા દ્વારકામાં જપ્ત કર્યા અને 42 મામલા દાખલ કર્યાં. ત્યાં જ દક્ષિણ પૂર્વ દિલ્હીમાં 228 કિલો ફટાકડા જપ્ત કરવાની સાથે સાથે 23 પર એફઆઇઆર થઇ અને 17 લોકોની ધરપકડ કરી. ઉત્તરી દિલ્હીમાં 72 કિ.ગ્રા. ફટાકડા જપ્ત કર્યાની સાથે 14 લોકોની ધરપકડ કરી લીધી છે.